laion/Wikipedia-Exotic huggingface dataset:
এম. সাখাওয়াত হোসেন

এম সাখাওয়াত হোসেন একজন বাংলাদেশী সামরিক ব্যক্তিত্ব, বুদ্ধিজীবী, লেখক ও বাংলাদেশের সাবেক নির্বাচন কমিশনার, বাংলাদেশের বর্তমান অন্তর্বর্তীকালীন সরকারের একজন উপদেষ্টা। তিনি ২০০৭ - ২০১২ সাল পর্যন্ত বাংলাদেশ নির্বাচন কমিশনের কমিশনার ছিলেন। তিনি বাংলাদেশ সেনাবাহিনীর একজন অবসর প্রাপ্ত ব্রিগেডিয়ার জেনারেল। তিনি বিভিন্ন দেশী ও বিদেশী পত্রিকায় কলাম লেখেন। তাছাড়া তিনি ২০টির অধিক বই লিখেছেন। সাখাওয়াত হোসেন ১৯৪৮ সালের ১লা ফেব্রুয়ারি তৎকালীন পূর্ববঙ্গের বরিশাল জেলায় জন্মগ্রহণ করেন। তেজগাঁও সরকারি প্রাথমিক বিদ্যালয়ে প্রাথমিক শিক্ষা শুরু করেন। তিনি করাচি থেকে ১৯৬৩ সালে এসএসসি ও ১৯৬৫ সালে করাচির ইসলামিয়া বিজ্ঞান কলেজ থেকে এইচএসসি পাশ করেন। করাচি বিশ্ববিদ্যালয়ে আন্তর্জাতিক সম্পর্ক বিভাগে অধ্যায়ন কালে সেনাবাহিনীতে যোগ দেন, ১৯৬৬ সালে কমিশন লাভ করেন এবং ১৯৭১ সাল পর্যন্ত তিনি পাকিস্তানের শিয়ালকোটে ছিলেন। ১৯৯৪ সালে তিনি বাংলাদেশ সেনাবাহিনী থেকে ব্রিগেডিয়ার জেনারেল হিসেবে অবসর গ্রহন করেন। সাখাওয়াত হোসেন ১৯৬৬ সালে পাকিস্তান সেনাবাহিনীতে যোগ দেন। ১৯৭১ সালে বাংলাদেশ স্বাধীন হলে ১৯৭৩ সালে তিনি বাংলাদেশে ফিরে আসেন এবং বাংলাদেশ সেনাবাহিনীতে মেজর পদে কুমিল্লা সেনানিবাসে যোগ দেন। ১৯৯৪ সালে তিনি বাংলাদেশ সেনাবাহিনী থেকে ব্রিগেডিয়ার জেনারেল হিসেবে অবসর নেন। তিনি বাংলাদেশ ইউনিভার্সিটি অব প্রফেশনালস (বিইউপি) থেকে তিনি পিএইচডি ডিগ্রি লাভ করেন। তিনি বাংলাদেশের সর্ববৃহৎ বাণিজ্যিক ব্যাংক সোনালি ব্যাংকের পরিচালনা পর্ষদের সদস্য হিসাবে দায়িত্ব পালন করেন দুই বছর। চাকরি ও নির্বাচন কমিশন থেকে অবসরের পর তিনি জাতীয় নিরাপত্তা ও প্রতিরক্ষা বিষয়ে গবেষণার কাজ করছেন। তিনি জাতীয় ও আন্তর্জাতিক পত্রিকার কলামলিস্ট এবং নিরাপত্তা বিশ্লেষক। তিনি ২০২৪ সালের ৮ আগস্ট বাংলাদেশের অন্তর্বর্তী সরকার এর উপদেষ্টা হিসেবে নিযুক্ত হন এবং ৯ আগস্ট স্বরাষ্ট্র মন্ত্রণালয়ের উপদেষ্টা হিসেবে দায়িত্ব পান। ২০২৪ সালের ১৬ আগস্ট পর্যন্ত তিনি স্বরাষ্ট্র মন্ত্রণালয়ের উপদেষ্টা হিসেবে দায়িত্ব পালন করেন এবং ১৬ আগস্ট বস্ত্র ও পাট মন্ত্রণালয়ের উপদেষ্টা হিসেবে দায়িত্ব পান। ২০২৪ সালের ২৭ আগস্ট তিনি নৌপরিবহন মন্ত্রণালয়ের উপদেষ্টা হিসেবে দায়িত্ব পান। "ব্রিগেডিয়ার জেনারেল এম. সাখাওয়াত হোসেন (অব:) এর বই সমূহ"। www.rokomari.com। সংগ্রহের তারিখ ২০১৯-০১-১২।  "একজন সাখাওয়াত হোসেন"। মানবজমিন। সংগ্রহের তারিখ ২০১৯-০১-১২।  "অন্তর্বর্তী সরকারের দফতর বণ্টন, কে পেলেন কোন মন্ত্রণালয়?"। সময় টিভি। সংগ্রহের তারিখ ২০২৪-০৮-০৯।  "৮ উপদেষ্টার দায়িত্ব পুনর্বণ্টন"। সংগ্রহের তারিখ ১৭ আগস্ট ২০২৪।  "প্রধান উপদেষ্টার ভার কমল, ৪ উপদেষ্টার দায়িত্ব বাড়ল"। সংগ্রহের তারিখ ২৭ আগস্ট ২০২৪।
ফণীন্দ্রনাথ গুপ্ত

ফণীন্দ্রনাথ গুপ্ত (মৃত্যু: চৈত্র ১৩৪১ বঙ্গাব্দ) বাংলার অন্যতম দেশভক্ত ব্যবসায়ী। তাঁকে ভারতের শিল্পস্থাপনার অধিনায়কও বলা হয়। তিনি ভারতে দেশি প্রযুক্তিতে ঝর্ণা কলম তৈরির কারখানার পথপ্রদর্শক। তিনিই প্রথম দেশি প্রযুক্তিতে ঝর্ণা কলম তৈরির কারখানা করে ব্যবসা শুরু করেন। পরবর্তীতে এটি এফ এন কোম্পানি এন্ড পেন্সিল ফ্যাক্টরি নামে বিখ্যাত হয়। ফণীন্দ্রনাথ কলকাতার বিখ্যাত গুপ্তু বা গুপ্ত পরিবারের সন্তান ছিলেন। তাঁর পিতামহ দ্বারকানাথ গুপ্ত ছিলেন কলকাতা মেডিকাল কলেজের প্রথম বর্ষের ছাত্র, আধুনিক ভারতের প্রথম শব ব্যবচ্ছেদে মধুসূদন গুপ্তের সহকারী ও ম্যালেরিয়ার বিখ্যাত স্বনামধন্য ওষুধ 'ডি গুপ্তু'র আবিষ্কারক। তাঁর পিতা গোপালচন্দ্র গুপ্ত ছিলেন শিল্পপতি। ফণীন্দ্রনাথ গুপ্ত প্রেসিডেন্সী কলেজে বি.এ. পড়েন। পড়াশোনা শেষ করে তিনি প্রসিদ্ধব্যবসায়ী ডি. গুপ্তের কোম্পানীতে কিছুদিন ব্যবসায়ে শিক্ষানবীশী করেন। এরপর ১৯০৫-০৬ খ্রী.স্বদেশী আন্দোলনের সময় দেশী কলম, নিব ও পেন্সিলের কারখানা স্থাপন করে এই ব্যবসায়ে উন্নতি করেন। ভারতবর্ষে ফাউন্টেন পেন তৈরির কাজে তাঁকে পথপ্রদর্শক বলা যায়। তিনি এফ. এন.গুপ্ত নামে বেশি প্রসিদ্ধ ছিলেন। ১৯০৮ সালে তিনি বাংলার শিল্পপতি, সরকারী আমলা, শিক্ষাবিদ ও চিন্তবিদদের নিয়ে বাংলার উন্নতিকল্পে বেঙ্গল ইনিশিয়েটিভ নামে একটি মঞ্চ গঠন করেন। তাতে সদস্য ছিলেন আচার্য প্রফুল্লচন্দ্র রায় ও দাদাভাই নৌরজী। ফণীন্দ্রনাথ গুপ্ত অন্যান্য বিপ্লবীদের মতো সরাসরি স্বদেশী আন্দোলনে না নেমে একটু অন্যভাবে স্বদেশী আন্দোলনে নিজেকে আত্মনিয়োগ করেন। বাংলাকে স্বয়ংসম্পূর্ণ করার কথা ভেবে বাংলায় দেশীয় কারখানা স্থাপন করার প্রয়োজন অনুধাবন করেন। প্রথমে পেন-পেন্সিল, নিবের কারখানা স্থাপন করেন এবং ১৯০৫ সালে মাত্র কুড়ি বছর বয়সে নিজের বাড়িতেই পেনের কারখানা স্থাপন করেন। পরে ১৯১০ সালে বেলেঘাটায় আরো বৃহৎ আকারে কারখানা গড়ে তোলেন। ১৯২৫ সালে মহাত্মা গান্ধী কলকাতায় থাকাকালীন তাঁর কারখানা পরিদর্শন করেন এবং তাঁর স্বদেশী আন্দোলনের ভাবমূর্তির জন্য ভূয়সী প্রশংসা জানান। Landholders Journal Vol.3 No.5-8(feb-may)1935 (ইংরেজি ভাষায়)। ১৯৩৫। পৃষ্ঠা ৬২১।  বসু, অঞ্জলি; গুপ্ত, সুবোধ চন্দ্র সেন (২০১০)। সংসদ বাঙালি চরিতাভিধান: প্রায় চার সহস্রাধিক জীবনী-সংবলিত আকর গ্রণ্থ. প্রথম খন্ড। সাহিত্য সংসদ। আইএসবিএন 9788179551356।  Large Industrial Establishments in India (ইংরেজি ভাষায়)। Manager of Publications। ১৯৫৮।  "পাতা:প্রবাসী (পঞ্চত্রিংশ ভাগ, প্রথম খণ্ড).djvu/১৪১ - উইকিসংকলন একটি মুক্ত পাঠাগার"। bn.m.wikisource.org। সংগ্রহের তারিখ ২০১৯-০১-১৪।  "পাতা:জীবনীকোষ-ভারতীয় ঐতিহাসিক-পঞ্চম খণ্ড.pdf/১০৭ - উইকিসংকলন একটি মুক্ত পাঠাগার"। bn.wikisource.org। সংগ্রহের তারিখ ২০১৯-০১-১৪।  বিশ্বাস, এস. (৩০ এপ্রিল ১৯৯৫)। "Calcutta's elite revive a peer group to usher in change"। ইন্ডিয়া টুডে। লিভিং মিডিয়া। সংগ্রহের তারিখ ১৪ জানুয়ারি ২০১৯।
আ স্টার ইজ বর্ন (১৯৩৭-এর চলচ্চিত্র)

আ স্টার ইজ বর্ন (ইংরেজি: A Star Is Born) হল ১৯৩৭ সালে মুক্তিপ্রাপ্ত মার্কিন টেকনিকালার প্রণয়ধর্মী নাট্য চলচ্চিত্র। ছবিটি প্রযোজনা করেছেন ডেভিড ও. সেলৎসনিক এবং পরিচালনা করেছেন উইলিয়াম এ. ওয়েলম্যান। এটি রচনা করেছেন ওয়েলম্যান, রবার্ট কারসন, ডরোথি পার্কার ও অ্যালান ক্যামবেল এবং এতে শ্রেষ্ঠাংশে অভিনয় করেছেন জ্যানেট গেনর ও ফ্রেড্রিক মার্চ। অন্যান্য পার্শ্ব চরিত্রে অভিনয় করেছেন আদল্ফ মেঞ্জু, মে রবসন, অ্যান্ডি ডেভিন, লিওনেল স্ট্যান্ডার ও ওয়েন মুর। চলচ্চিত্রটি ১০ম একাডেমি পুরস্কারে সাতটি বিভাগে মনোনয়ন লাভ করে এবং শ্রেষ্ঠ কাহিনী বিভাগে একটি পুরস্কার লাভ করে এবং একটি বিশেষ পুরস্কার লাভ করে। এটি চারবার পুনর্নির্মিত হয়েছে, প্রথমবার ১৯৫৪ সালে, দ্বিতীয়বার ১৯৭৬ সালে, তৃতীয়বার ২০১৩ সালে আশিকি টু নামে এবং চতুর্থবার ২০১৮ সালে। জ্যানেট গেনর – এস্থার ব্লজেট / ভিকি লেস্টার ফ্রেড্রিক মার্চ – নরমান মাইন আদল্ফ মেঞ্জু – অলিভার নাইলস মে রবসন – দাদীমা লিবি অ্যান্ডি ডেভিন – ড্যানিয়েল ‘ড্যানি’ ম্যাকগুইয়ার লিওনেল স্ট্যান্ডার – ম্যাট লিবি ওয়েন মুর – কেসি বার্ক পেগি উড – মিস ফিলিপস এলিজাবেথ জেন্স – আনিতা রেগিস এডগার কেনেডি – পপ র্যা ন্ডাল জে. সি. নাজেন্ট – জনাব ব্লজেট গুইন উইলিয়ামস – পোস্টার কোচ ক্লারা ব্ল্যান্ডিক – চাচী ম্যাটি জোনাথন হেল – জজ জর্জ চ্যান্ডলার – ডেলিভারি ম্যান ১০ম একাডেমি পুরস্কার আয়োজনে আ স্টার ইজ বর্ন সাতটি বিভাগে মনোনয়ন লাভ করে এবং একটি পুরস্কার অর্জন করে। উইলিয়াম ওয়েলম্যান শ্রেষ্ঠ মৌলিক কাহিনি বিভাগে পুরস্কার লাভ করেন, যা তার কর্মজীবনের একমাত্র অস্কার অর্জন। ডব্লিউ. হাওয়ার্ড গ্রিন চলচ্চিত্রটির রঙিন চিত্রধারণের জন্য সম্মানসূচক একাডেমি পুরস্কার অর্জন করেন। বিজয় শ্রেষ্ঠ লেখনী, মৌলিক কাহিনি - উইলিয়াম ওয়েলম্যান, রবার্ট কারসন বিশেষ পুরস্কার - হাওয়ার্ড গ্রিন মনোনীত শ্রেষ্ঠ নির্মাণ - সেলৎসনিক ইন্টারন্যাশনাল পিকচার্স শ্রেষ্ঠ পরিচালনা - উইলিয়াম ওয়েলম্যান শ্রেষ্ঠ অভিনেতা - ফ্রেড্রিক মার্চ শ্রেষ্ঠ অভিনেত্রী - জ্যানেট গেনর শ্রেষ্ঠ সহকারী পরিচালক - এরিক স্টেসি শ্রেষ্ঠ লেখনী, চিত্রনাট্য - ডরথি পার্কার, অ্যালান ক্যামবেল, রবার্ট কারসন টমসন, ডেভিড (১৯৯৩)। Showman: The Life of David O. Selznick। অ্যাবাকাস। পৃষ্ঠা ২৪৫। আইএসবিএন 978-0-349-10523-9।  "The 10th Academy Awards | 1938"। অস্কার (ইংরেজি ভাষায়)। একাডেমি অব মোশন পিকচার্স আর্টস অ্যান্ড সায়েন্সেস। সংগ্রহের তারিখ ২৪ জুন ২০১৯।  বুকার, কিথ এম. (২০১১)। Historical Dictionary of American Cinema (ইংরেজি ভাষায়)। স্কেয়ারক্রো প্রেস। পৃষ্ঠা ৪১০। আইএসবিএন 9780810874596। সংগ্রহের তারিখ ২৪ জুন ২০১৯।  চলচ্চিত্র প্রবেশদ্বার অলমুভিতে আ স্টার ইজ বর্ন (ইংরেজি) আমেরিকান ফিল্ম ইন্সটিটিউট ক্যাটালগে আ স্টার ইজ বর্ন ইন্টারনেট মুভি ডেটাবেজে আ স্টার ইজ বর্ন (ইংরেজি) টিসিএম চলচ্চিত্র ডেটাবেজে আ স্টার ইজ বর্ন টেমপ্লেট:উইলিয়াম এ. ওয়েলম্যান
জ্যাক ম্যাকব্রায়ান

জন জ্যাক ক্রফোর্ড উইলিয়াম ম্যাকব্রায়ান (ইংরেজি: Jack MacBryan; জন্ম: ২২ জুলাই, ১৮৯২ - মৃত্যু: ১৪ জুলাই, ১৯৮৩) উইল্টশায়ারের বক্স এলাকায় জন্মগ্রহণকারী বিখ্যাত ইংরেজ আন্তর্জাতিক ক্রিকেট তারকা ছিলেন। ইংল্যান্ড ক্রিকেট দলের অন্যতম সদস্য ছিলেন তিনি। ১৯২৪ সময়কালে সংক্ষিপ্ত সময়ের জন্যে ইংল্যান্ডের পক্ষে আন্তর্জাতিক ক্রিকেটে অংশগ্রহণ করেছেন। ঘরোয়া প্রথম-শ্রেণীর ইংরেজ কাউন্টি ক্রিকেটে সমারসেট দলের প্রতিনিধিত্ব করেছেন জ্যাক ম্যাকব্রায়ান। দলে তিনি মূলতঃ ডানহাতি ব্যাটসম্যান হিসেবে খেলতেন। এক্সটার স্কুলে অধ্যয়ন করেছেন তিনি। সেখানেই ক্রিকেট খেলায় হাতেখড়ি হয় তার। ১৯১১ সালে বিদ্যালয় দলের অধিনায়কের দায়িত্ব পেয়েছিলেন। বিদ্যালয় জীবন শেষে সমারসেট লাইট ইনফ্যান্ট্রিতে যোগদান করেন। ১৯১৪ সালে প্রথম বিশ্বযুদ্ধ শুরু হবার একমাস পরই কেতুর যুদ্ধে গুরুতরভাবে আহত হন ও পরবর্তীতে ধৃত হন। যুদ্ধের বাদ-বাকী সময় যুদ্ধবন্দী হিসেবে আটক ছিলেন। যুদ্ধের পর তিনি ছাড়া পান ও ক্যামব্রিজের জেসাস কলেজে ভর্তি হন। ১৯২০ সালে ক্রিকেট খেলায় ব্লু লাভ করেন। ১৯১১ থেকে ১৯৩৬ সময়কালে সমারসেট দলের পক্ষে কাউন্টি ক্রিকেটে অংশগ্রহণ করেছিলেন তিনি। এ সময়কালে দশ সহস্রাধিক প্রথম-শ্রেণীর রান তুলতে পেরেছিলেন জ্যাক ম্যাকব্রায়ান। এছাড়াও, কেমব্রিজ বিশ্ববিদ্যালয়ের পক্ষে খেলেছেন। শৌখিন খেলোয়াড় হিসেবে ক্রিকেট খেলায় অংশ নিতেন। ডানহাতি ব্যাটসম্যান ছিলেন তিনি। প্রথম বিশ্বযুদ্ধের পর সমারসেটের শীর্ষস্থানীয় ব্যাটসম্যানের মর্যাদা পেয়েছিলেন। এরফলে টেস্ট ক্রিকেটে অংশগ্রহণ করার জন্য আমন্ত্রিত হন। ২৬ জুলাই, ১৯২৪ তারিখে দক্ষিণ আফ্রিকার বিপক্ষে টেস্ট ক্রিকেটে অভিষেক ঘটে জ্যাক ম্যাকব্রায়ানের। এটিই তার একমাত্র টেস্টে অংশগ্রহণ ছিল। তবে, ঐ টেস্টের পরিসংখ্যানগত দিক দিয়ে অদৃশ্য অবস্থায় রয়েছেন। ওল্ড ট্রাফোর্ডে অনুষ্ঠিত টেস্টে সফরকারী দক্ষিণ আফ্রিকার বিপক্ষে খেলাটি বৃষ্টিবিঘ্নিত হয়। ফলশ্রুতিতে, একমাত্র টেস্ট ক্রিকেটার হিসেবে দীর্ঘ ৬৬.৫ ওভার মাঠে অবস্থান করেও না ব্যাট, না বোল্ড, না ফিল্ডার হিসেবে কোন আউটের সাথে সম্পর্ক ছিল তার। এরপর আর তিনি কোন টেস্টে অংশগ্রহণের সুযোগ লাভ করেননি। ঘরোয়া ক্রিকেটে দূর্দান্ত ক্রীড়াশৈলী প্রদর্শনের স্বীকৃতিস্বরূপ ১৯২৫ সালে উইজডেন কর্তৃক অন্যতম বর্ষসেরা ক্রিকেটারের সম্মাননায় ভূষিত হন তিনি। ক্রিকেটের পাশাপাশি হকি খেলায়ও পারদর্শীতা দেখিয়েছেন তিনি। ১৯২০ সালে বেলজিয়ামের অ্যান্টওয়ার্পে অনুষ্ঠিত গ্রীষ্মকালীন অলিম্পিক প্রতিযোগিতায় গ্রেট ব্রিটেন ও আয়ারল্যান্ডের প্রতিনিধিত্ব করেন। ঐ প্রতিযোগিতায় তার দল স্বর্ণপদক জয় করেছিল। ১৪ জুলাই, ১৯৮৩ তারিখে ৯১ বছর বয়সে ক্যামব্রিজে জ্যাক ম্যাকব্রায়ানের দেহাবসান ঘটে। "J. C. W. Macbryan" (ইংরেজি ভাষায়) দ্য টাইমস (লন্ডন)। 16 July 1983। (61586), "Cricket" (ইংরেজি ভাষায়) দ্য টাইমস (লন্ডন)। 21 May 1920। (42416), Frindall, Bill (২০০৯)। Ask Bearders। BBC Books। পৃষ্ঠা 189–190। আইএসবিএন 978-1-84607-880-4।  "Jack MacBryan Bio, Stats, and Results"। ২ ডিসেম্বর ২০১৩ তারিখে মূল থেকে আর্কাইভ করা।  ইএসপিএনক্রিকইনফোতে জ্যাক ম্যাকব্রায়ান (ইংরেজি) ক্রিকেটআর্কাইভে জ্যাক ম্যাকব্রায়ান (সদস্যতা প্রয়োজনীয়) (ইংরেজি) ডাটা অলিম্পিকসে জ্যাক ম্যাকব্রায়ান (ইংরেজি) প্রবেশদ্বার:  ক্রিকেট জীবনী
প্রসন্নচন্দ্র তর্করত্ন

প্রসন্নচন্দ্র তর্করত্ন নবদ্বীপের একজন বিশিষ্ট শ্রেষ্ঠ পণ্ডিত। ঊনবিংশ শতাব্দীর শুরুর দিকে তিনি নবদ্বীপে টোলে পণ্ডিত ছিলেন। এছাড়াও নবদ্বীপের রাজপুরোহিত বংশীয় একজন প্রধান পণ্ডিতও ছিলেন। তিনি গােলােকনাথ ন্যায়রত্নের ছাত্র ছিলেন। তিনি নবদ্বীপ মহাবিদ্যালয়ের কাছে টোল স্থাপন করে শিক্ষকতা করতেন। পরে লক্ষৌয়ের বাবুলাল নামে একজন ধনী ব্যক্তি তার টোলটি পাকা ইমারতের তৈরী করে দিয়েছিলেন। তারপর থেকে এটিই নবদ্বীপের পাকাটোল' নামে বিখ্যাত। এই টোলে মিথিলা, দিল্লী, লাহোর, মাদ্রাজ, পুরী প্রভৃতি বিভিন্ন প্রদেশ থেকে ছাত্ররা এসে অধ্যয়ন করেন। তার আবাসিক ১৪ জন ছাত্রদের মধ্যে ৫ জন দিল্লি ও লাহোর থেকে, মিথিলা থেকে ৬ জন, দুই জন পুরী এবং একজন তামিলনাড়ু থেকে এসে পড়াশোনা করতেন। এছাড়াও নবদ্বীপ পৌরসভা প্রতিষ্ঠার সময় উপস্থিত এগারো জন সভ্যের মধ্যে তিনিও একজন সভ্য। Sanajaoba, Naorem (১৯৮৮)। Manipur, Past and Present: The Heritage and Ordeals of a Civilization (ইংরেজি ভাষায়)। Mittal Publications। আইএসবিএন 9788170998532।  নবদ্বীপচন্দ্র বিদ্যারত্ন গোস্বামি ভট্টাচাৰ্য্য। আমতণ্ডূল নৈবেদ্য দিয়া বিষ্ণুপূজা হইতে পারে কি না এতদ্বিষয়ক বিচার। পৃষ্ঠা ৯২।  শশিভূষণ বিদ্যালঙ্কার (১৯৩৬)। জীবনীকোষ। পৃষ্ঠা ১৪১৫।  হান্টার, স্যার উইলিয়াম উইলসন (১৯৭৩)। A Statistical Account of Bengal: Districts of Nadia and Jessore (ইংরেজি ভাষায়)। ডি. কে. পাবলিশিং হাউস।  বসু, অঞ্জলি; গুপ্ত, সুবোধ চন্দ্র সেন (২০১০)। সংসদ বাঙালি চরিতাভিধান: প্রায় চার সহস্রাধিক জীবনী-সংবলিত আকর গ্রণ্থ. প্রথম খন্ড। সাহিত্য সংসদ। আইএসবিএন 9788179551356।  এশিয়াটিক সোসাইটি অব বেঙ্গল (১৮৬৭)। Proceedings of the Asiatic Society of Bengal। লন্ডন প্রাকৃতিক ইতিহাস যাদুঘর গ্রন্থাগার। কলকাতা।  কমিশনার, ভারতের জনগণনা (১৯৫৩)। District Handbooks: West Bengal (ইংরেজি ভাষায়)। এস. এন. গুহ রয়।  রাড়ি, কান্তিচন্দ্র (২০০৪)। নবদ্বীপ মহিমা। নবদ্বীপ পুরাতত্ত্ব পরিষদ।  notes, Willis's Current (১৮৬৮)। Willis's Current notes (ইংরেজি ভাষায়)।  THE COMMUNICATION OF THE SHASTRIYA CULTURAL TRADITION। [স্থায়ীভাবে অকার্যকর সংযোগ] Journal Of The Madras University,vol.28,no.2(january)। ১৯৫৭।  মন্ডল, মৃত্যুঞ্জয় (২০১৩)। নবদ্বীপের ইতিবৃত্ত। নবদ্বীপ সাহিত্য সমাজ। পৃষ্ঠা ৩৪৯।
আ স্টার ইজ বর্ন (১৯৫৪-এর চলচ্চিত্র)

আ স্টার ইজ বর্ন (ইংরেজি: A Star Is Born) হল ১৯৫৪ সালে মুক্তিপ্রাপ্ত মার্কিন সঙ্গীতধর্মী চলচ্চিত্র। এটি পরিচালনা করেছেন জর্জ কিউকার এবং ১৯৩৭ সালে মুক্তিপ্রাপ্ত একই নামের চলচ্চিত্র অবলম্বনে এর চিত্রনাট্য রচনা করেছেন মস হার্ট। এতে কেন্দ্রীয় চরিত্রে অভিনয় করেন জুডি গারল্যান্ড ও জেমস মেসান। সাংস্কৃতিক, ঐতিহাসিক, বা নান্দনিকভাবে গুরুত্বপূর্ণ বিবেচনায় ২০০০ সালে লাইব্রেরি অব কংগ্রেস ছবিটিকে মার্কিন যুক্তরাষ্ট্রের জাতীয় ফিল্ম রেজিস্টিতে সংরক্ষণের জন্য নির্বাচিত করে। চলচ্চিত্রটি আমেরিকান ফিল্ম ইনস্টিটিউটের ২০০২ সালে করা ১০০ বছর...১০০ আবেগ তালিকায় ৪৩তম এবং ২০০৬ সালে করা সেরা সঙ্গীতধর্মী চলচ্চিত্রের তালিকায় ৭ম স্থান অধিকার করে। দ্য ম্যান দ্যাট গট অ্যাওয়ে গানটি এএফআইয়ের চলচ্চিত্রে ব্যবহৃত ১০০ শীর্ষ গানের তালিকায় ১১তম স্থান অধিকার করে। এটি আ স্টার ইজ বর্ন-এর তিনটি প্রাতিষ্ঠানিক পুনর্নির্মাণের প্রথম চলচ্চিত্র। ১৯৭৬ সালে বারবারা স্ট্রাইস্যান্ড ও ক্রিস ক্রিস্টোফারসন অভিনীত দ্বিতীয় এবং ২০১৮ সালে লেডি গাগা ও ব্র্যাডলি কুপার অভিনীত তৃতীয় পুনর্নির্মাণ মুক্তি পায়। জুডি গারল্যান্ড – এস্থার ব্লজেট জেমস মেসান – নরমান মাইন জ্যাক কারসন – ম্যাট লিবি চার্লস বিকফোর্ড – অলিভার নাইলস টমি নুনান – ড্যানি ম্যাকগুইয়ার অ্যামান্ডা ব্লেক – সুজান ইটিং লুসি মার্লো – লোলা লাভেরি আরভিং বেকন – গ্রেভস হেজেল শেরমেট – লিবির সহকারী ন্যান্সি কুল্প – এস্থারের প্রতিবেশী ফ্রাঙ্ক পুগলিয়া – ব্রুনো স্ট্রদার মার্টিন – ডেলিভারি ম্যান এএফআইয়ের শ্রেষ্ঠ সঙ্গীতধর্মী চলচ্চিত্র 'The Top Box-Office Hits of 1955', ভ্যারাইটি উয়িকলি, ২৫ জানুয়ারি ১৯৫৬। "All Time Domestic Champs", ভ্যারাইটি, ৬ জানুয়ারি ১৯৬০। পৃ. ৩৪। অলমুভিতে আ স্টার ইজ বর্ন (ইংরেজি) ইন্টারনেট মুভি ডেটাবেজে আ স্টার ইজ বর্ন (ইংরেজি) টিসিএম চলচ্চিত্র ডেটাবেজে আ স্টার ইজ বর্ন রটেন টম্যাটোসে আ স্টার ইজ বর্ন (ইংরেজি)
আ স্টার ইজ বর্ন (১৯৭৬-এর চলচ্চিত্র)

আ স্টার ইজ বর্ন (ইংরেজি: A Star Is Born) হল ১৯৭৬ সালে মুক্তিপ্রাপ্ত মার্কিন প্রণয়মূলক সঙ্গীতধর্মী নাট্য চলচ্চিত্র। ছবিটি পরিচালনা করেছেন ফ্রাঙ্ক পিয়েরসন এবং ১৯৩৭ সালে মুক্তিপ্রাপ্ত একই নামের চলচ্চিত্র অবলম্বনে এর চিত্রনাট্য রচনা করেছেন ফ্রাঙ্ক পিয়েরসন, জন গ্রেগরি ডান ও জোন ডিডিয়ন। এতে একজন তরুণ গায়িকা (বারবারা স্ট্রাইস্যান্ড) একজন প্রতিষ্ঠিত রক অ্যান্ড রোল তারকার (ক্রিস ক্রিস্টোফারসন) সাথে পরিচিত হন এবং প্রেমে পড়েন, যার কর্মজীবন পতনের দিকে যেতে থাকে। চলচ্চিত্রের "এভারগ্রিন" গানটি শ্রেষ্ঠ মৌলিক গান বিভাগে একটি একাডেমি পুরস্কার অর্জন করে এবং ছবিটি আরও তিনটি একাডেমি পুরস্কারের মনোনয়ন লাভ করে। ১৯৭৭ সালে প্রদত্ত গোল্ডেন গ্লোব পুরস্কারে ছবিটি শ্রেষ্ঠ সঙ্গীতধর্মী বা হাস্যরসাত্মক চলচ্চিত্র, অভিনেত্রী, অভিনেতা, মৌলিক সুর ও মৌলিক গানের পুরস্কার অর্জন করে। এটি আ স্টার ইজ বর্ন-এর তিনটি প্রাতিষ্ঠানিক পুনর্নির্মাণের দ্বিতীয় চলচ্চিত্র। ১৯৫৪ সালে জুডি গারল্যান্ড ও জেমস মেসান অভিনীত প্রথম এবং ২০১৮ সালে লেডি গাগা ও ব্র্যাডলি কুপার অভিনীত তৃতীয় পুনর্নির্মাণ মুক্তি পায়। বারবারা স্ট্রাইস্যান্ড – এস্থার হফম্যান হাওয়ার্ড ক্রিস ক্রিস্টোফারসন – জন নরমান হাওয়ার্ড গ্যারি বিউসি – ববি রিচি পল মাজুরস্কি – ব্রায়ান ওয়েক্সলার জোয়্যান লিনভিল – ফ্রেডি লোয়েনস্টাইন অলিভার ক্লার্ক – গ্যারি ডেঞ্জিগার ভেনেটা ফিল্ডস – ওয়ান ক্লাইডি কিং – টু স্যালি কার্কল্যান্ড – আলোকচিত্রী মার্টা হেফলিন – কোয়েন্টিন রিটা কুলিজ – স্বয়ং টনি অরল্যান্ডো – স্বয়ং এম. জি. কেলি – ডিজে বেব জিসাস সুজান রিচার্ডসন – গ্রুপি রবার্ট ইংলান্ড – মার্টি মেইডি নরমান – জজ মার্টিন এরলিচমান - ম্যানেজার "A Star Is Born, Box Office Information"। বক্স অফিস মোজো। সংগ্রহের তারিখ ১২ জানুয়ারি ২০১৯।  অলমুভিতে আ স্টার ইজ বর্ন (ইংরেজি) ইন্টারনেট মুভি ডেটাবেজে আ স্টার ইজ বর্ন (ইংরেজি) টিসিএম চলচ্চিত্র ডেটাবেজে আ স্টার ইজ বর্ন রটেন টম্যাটোসে আ স্টার ইজ বর্ন (ইংরেজি)
নারী শক্তি পুরস্কার

নারী শক্তি পুরস্কার (পূৰ্বতন স্ত্ৰী শক্তি পুরস্কার) মহিলাদের প্রাগ্রসর উৎকৃষ্ট অবদানের জন্য ভারত সরকার-এর মহিলা ও শিশু বিকাশ মন্ত্ৰণালয় প্ৰদান করা পুরস্কার। সৰ্বমোট ছয়টি বিষয়ে এই পুরস্কার প্ৰদান করা হয়। কঠিন পরিস্থিতির মধ্যে মহিলাদের অদম্য সাহসের বলে ব্যক্তিগত, সামাজিক ও পেশাদারি জীবনে উৎকৃষ্ট ফলাফল দেখানো নারীকে এই পুরস্কার প্ৰদান করা হয়। সাথে মহিলা সবলীকরণ ও মহিলার সামাজিক স্থিতির উন্নতি সাধন করার স্বীকৃতি স্বরূপ এই পুরস্কার প্ৰদান করা হয়। ১৯৯১ সালে প্ৰথমবার এই পুরস্কার প্ৰদান করা হয়েছিল। সেই বছরের আন্তৰ্জাতিক নারী দিবস উপলক্ষে ৮ মাৰ্চ তারিখে নতুন দিল্লীতে ভারতের রাষ্ট্ৰপতি এই পুরস্কারের শুভারম্ভ করে। ততখন থেকে প্ৰতি বছর ৮ মাৰ্চ তারিখে এই পুরস্কার প্ৰদান করা হয়। আগে এই পুরস্কারের নাম স্ত্ৰী শক্তি পুরস্কার ছিল। পরে এর নাম নারী শক্তি পুরস্কার করা হল। এই পুরস্কারের সাথে আগে ১ লাখ টাকা ও একটি প্ৰশস্তি পত্ৰ প্ৰদান করা হয়েছিল। বৰ্তমান এর অৰ্থমূল্য ৩ লাখ টাকা করা হল। এই পুরস্কার ভারতীয় ইতিহাসেরর বীরাঙ্গনার নামে নামকরণ করা হয়েছে। নিচে উল্লেখ করা শ্ৰেণীসমূহে এই পুরস্কার প্ৰদান করা হয়: দেবী অহল্যা বাঈ হলকার পুরস্কার: ১৮শ শতকের মালব রাজ্যের রাণী অহল্যা বাঈ হলকারের নামে কান্নাগী পুরস্কার: কিংবদন্তিমূলক তামিল মহিলা কান্নাগীর নামে মাতা জিজাবাঈ পুরস্কার: ১৭শ শতকের মারাঠা সাম্ৰাজ্যের সৰ্বশ্ৰেষ্ঠ রাজা ছত্ৰপতি মাতা জিজাবাইর নামে রাণী গাইডিনলিউ জেলিয়াং পুরস্কার: বিংশ শতকের নাগা আধ্যাত্মিক তথা রাজনৈতিক নেত্ৰী রাণী গাইডিনলিউর নামে রাণী লক্ষ্মীবাঈ পুরস্কার: স্বাধীনতা সংগ্ৰামী ঝান্সীর রাণী লক্ষ্মীবাঈর নামে রাণী রুদ্ৰাম্মা দেবী পুরস্কার (এই পুরস্কার মহিলা ও পুরুষ উভয়কে প্ৰদান করা হয়): ১৩শ শতকের ডেক্কান মালভূমির রাণী রুদ্ৰাম্মা দেবীর নামে "Stree Shakti Puraskar" (পিডিএফ)। Ministry of Women and Child Development। ২০১২-০১-১০ তারিখে মূল (পিডিএফ) থেকে আর্কাইভ করা। সংগ্রহের তারিখ ২০১৪-০৩-১৪।  "Press Information Bureau"। Government of India। সংগ্রহের তারিখ ২০১৭-০৩-০৭।  "Women's Award"। Ministry of Women and Child Development। ২০০১-১০-০৯ তারিখে মূল থেকে আর্কাইভ করা। সংগ্রহের তারিখ ২০১৪-০৩-১৪।  নারী শক্তি পুরস্কারের গাইডলাইন উইকিমিডিয়া কমন্সে নারী শক্তি পুরস্কার সংক্রান্ত মিডিয়া রয়েছে।
আ স্টার ইজ বর্ন (২০১৮-এর চলচ্চিত্র)

আ স্টার ইজ বর্ন (ইংরেজি: A Star Is Born) হল ২০১৮ সালে মুক্তিপ্রাপ্ত মার্কিন প্রণয়মূলক-সঙ্গীতধর্মী নাট্য চলচ্চিত্র। ছবিটি পরিচালনা করেছেন ব্র্যাডলি কুপার। এটি তার পরিচালিত প্রথম চলচ্চিত্র। ১৯৩৭ সালে মুক্তিপ্রাপ্ত একই নামের চলচ্চিত্র অবলম্বনে এর চিত্রনাট্য রচনা করেছেন এরিক রথ, ব্র্যাডলি কুপার, উইল ফেটারস। এতে শ্রেষ্ঠাংশে অভিনয় করেছেন লেডি গাগা, ব্র্যাডলি কুপার, অ্যান্ড্রু ডাইস ক্লে, ডেভ চ্যাপেল ও স্যাম এলিয়ট। এটি আ স্টার ইজ বর্ন-এর তিনটি প্রাতিষ্ঠানিক পুনর্নির্মাণের তৃতীয় চলচ্চিত্র। ১৯৫৪ সালে জুডি গারল্যান্ড ও জেমস মেসান অভিনীত প্রথম এবং ১৯৭৬ সালে বারবারা স্ট্রাইস্যান্ড ও ক্রিস ক্রিস্টোফারসন অভিনীত দ্বিতীয় পুনর্নির্মাণ মুক্তি পায়; এছাড়া ২০১৩ সালে একই গল্পে বলিউড চলচ্চিত্র আশিকি টু মুক্তি পায়। ২০১৮ সালের ৩১শে আগস্ট ৭৫তম ভেনিস চলচ্চিত্র উৎসবে আ স্টার ইজ বর্ন ছবিটির উদ্বোধনী প্রদর্শনী হয় এবং ওয়ার্নার ব্রসের পরিবেশনায় ছবিটি ৫ই অক্টোবর মার্কিন যুক্তরাষ্ট্রে মুক্তি পায়। মুক্তির পর ছবিটি কুপার, গাগা ও এলিয়টের অভিনয়, কুপারের পরিচালনা এবং এর চিত্রনাট্য, চিত্রগ্রহণ, ও সঙ্গীতের জন্য প্রশংসিত হয়। ন্যাশনাল বোর্ড অব রিভিউ ও আমেরিকান ফিল্ম ইনস্টিটিউট ছবিটিকে ২০১৮ সালের সেরা ১০ চলচ্চিত্রের একটি হিসেবে স্থান দেয়। ছবিটি একাধিক পুরস্কার অর্জন করেছে। ৭৬তম গোল্ডেন গ্লোব পুরস্কারে ছবিটি সেরা নাট্যধর্মী চলচ্চিত্রসহ পাঁচটি বিভাগে মনোনয়ন লাভ করে এবং গাগা "শ্যালো" গানের জন্য সেরা মৌলিক গানের পুরস্কার অর্জন করেন। ব্র্যাডলি কুপার - জ্যাকসন "জ্যাক" মেইন, একজন প্রতিষ্ঠিত মদ্যপ গায়ক-গীতিকার। লেডি গাগা - অ্যালি মেইন, একজন নাইটক্লাব গায়ক-গীতিকার, জ্যাক তাকে আবিষ্কার করেন। স্যাম এলিয়ট - ববি মেইন, জ্যাকের সৎ বড় ভাই ও ম্যানেজার। ডেভ চ্যাপেল - জর্জ "নুডলস" স্টোন, জ্যাকের ঘনিষ্ঠ বন্ধু এবং সাবেক সঙ্গীতজ্ঞ। অ্যান্ড্রু ডাইস ক্লে - লরেঞ্জো ক্যাম্পানা, অ্যালির বন্ধু। অ্যান্টনি র‍্যামোস - র‍্যামন, অ্যালির বন্ধু। মাইকেল হার্নি - উল্‌ফি, একজন লিমো চালক ও লরেঞ্জোর বন্ধু। রাফি গ্যাভরন - রেজ গ্যাভরন, একজন সঙ্গীত প্রযোজক ও অ্যালির ম্যানেজার। পেরি, স্পেন্সার (১৭ এপ্রিল ২০১৭)। "First Look at Lady Gaga in A Star is Born Remake"। কামিং সুন (ইংরেজি ভাষায়)। সংগ্রহের তারিখ ১২ জানুয়ারি ২০১৯।  ইয়াং, রেচেল (১৪ সেপ্টেম্বর ২০১৮)। "'A Star Is Born' Director Bradley Cooper Talks Jon Peters Allegations"। ভ্যারাইটি (ইংরেজি ভাষায়)। সংগ্রহের তারিখ ১২ জানুয়ারি ২০১৯।  "A Star Is Born trailer with Bradley Cooper and Lady Gaga" (ইংরেজি ভাষায়)। ফিল্ম নিউজ। ৭ জুন ২০১৮। সংগ্রহের তারিখ ১২ জানুয়ারি ২০১৯।  "A Star is Born" (ইংরেজি ভাষায়)। ওয়ার্নার ব্রস। সংগ্রহের তারিখ ১২ জানুয়ারি ২০১৯।  "A Star is Born"। টরন্টো আন্তর্জাতিক চলচ্চিত্র উৎসব (ইংরেজি ভাষায়)। সংগ্রহের তারিখ ১২ জানুয়ারি ২০১৯।  কিলডে, গ্রেগ (২২ আগস্ট ২০১৮)। "How 'A Star Is Born' Re-created the "Man's World" of Music, Coachella Concert Scenes"। দ্য হলিউড রিপোর্টার (ইংরেজি ভাষায়)। সংগ্রহের তারিখ ১২ জানুয়ারি ২০১৯।  "A Star Is Born (2018)" (ইংরেজি ভাষায়)। বক্স অফিস মোজো। সংগ্রহের তারিখ ১২ জানুয়ারি ২০১৯।  দাপ্তরিক ওয়েবসাইট ইন্টারনেট মুভি ডেটাবেজে আ স্টার ইজ বর্ন (ইংরেজি) টিসিএম চলচ্চিত্র ডেটাবেজে আ স্টার ইজ বর্ন মেটাক্রিটিকে আ স্টার ইজ বর্ন (ইংরেজি) রটেন টম্যাটোসে আ স্টার ইজ বর্ন (ইংরেজি) টেমপ্লেট:স্যাটেলাইট পুরস্কার শ্রেষ্ঠ সঙ্গীতধর্মী বা হাস্যরসাত্মক চলচ্চিত্র
আ স্টার ইজ বর্ন

আ স্টার ইজ বর্ন এর দ্বারা বুঝানো হতে পারেঃ আ স্টার ইজ বর্ন (১৯৫৪-এর চলচ্চিত্র)- ১৯৫৪ সালে মুক্তিপ্রাপ্ত মার্কিন সঙ্গীতধর্মী চলচ্চিত্র। আ স্টার ইজ বর্ন (১৯৭৬-এর চলচ্চিত্র)- ১৯৭৬ সালে মুক্তিপ্রাপ্ত মার্কিন প্রণয়মূলক সঙ্গীতধর্মী নাট্য চলচ্চিত্র। আ স্টার ইজ বর্ন (১৯৩৭-এর চলচ্চিত্র)- ১৯৩৭ সালে মুক্তিপ্রাপ্ত মার্কিন টেকনিকালার প্রণয়ধর্মী নাট্য চলচ্চিত্র। আ স্টার ইজ বর্ন (২০১৮-এর চলচ্চিত্র)-২০১৮ সালে মুক্তিপ্রাপ্ত মার্কিন প্রণয়মূলক-সঙ্গীতধর্মী নাট্য চলচ্চিত্র। এটি একটি দ্ব্যর্থতা নিরসনকারী পাতা। এই পাতার শিরোনামের সাথে মিল আছে, এরকম একাধিক নিবন্ধের তালিকা এখানে দেয়া হয়েছে। আপনি যদি একটি অভ্যন্তরীণ সংযোগে (লিংকে) ক্লিক করে এখানে এসে থাকেন, তাহলে আপনি চাইলে সেই সংযোগটি পরিবর্তন করে উদ্দিষ্ট নিবন্ধে সরাসরি নির্দেশ করতে পারেন।
ঐ নিতম

ঐ নিতম (মিচিং: Oi: Nitom) অসমের মিচিং জনগোষ্ঠীর পরম্পরাগত গান। ঐনিতমের অৰ্থ 'প্ৰিয়জনের গীত'। এই শ্ৰেণীর গান মিচিংদের এক প্ৰমুখ লোকগীত শৈলী হিসাবে বিবেচিত হয়েছে। ঐনিতমসমূহে সাধারণত প্ৰেমের ভাব প্ৰতিস্ফুট হয়ে ওঠে। মিচিং ভাষায় ঐনিতম শব্দের অৰ্থ 'প্ৰিয় জনের গীত'। মিচিংদের অনেক শ্ৰেণীর লোকগীত আছে, যেমন আবাং, কাবাং, বিরিগ, লুপো, ঐনিতম ইত্যাদি। মিচিং লোকদের অন্যান্য লোকগীতের তুলনায় পরে, ঐনিতম অধিক জনপ্ৰিয়তা লাভ করতে সক্ষম হয়েছে। মিচিং লোকগীতকে ভাগ করার অন্য এক বিধি হল এমন - ধাৰ্মিক আবাং, ঐনিতম, কাবান, ক-নি-নাম ও মমান। ঐনিতম প্ৰেমের গীত, কাবান দুখের গীত, ক-নি-নাম নিচুকণি গীত ইত্যাদি। অতীতে কাবান গীতে জনপ্ৰিয়তা পরিলক্ষিত হত, পরে বৰ্তমানে সেই স্থান ঐনিতম দখল করেছে। মিচিংগণ আলি আঃয়ে লৃগাঙের মত পৰ্বত ঐনিতমের সুরে নৃত্য করে। ঐনিতমকে প্ৰেমের গানন বলা যায়। প্ৰকৃতিসম্বন্ধীয় লিখনশৈলী ও চৈত্ৰিক চিহ্ন ব্যবহারে ঐনিতম বিহুর সাথে সাদৃশ্য প্ৰকট করে। ঐনিতমের এক উদাহরণ, লঙে মিক্সি দিনামদেম আপঙেপে তি:লাংকা য়ুমে মিক্সি দেনামদেম কেরাচিনপে রম্লাংকা Page No. 67 Padun, Nahendra। Mising Loko Geet। পৃষ্ঠা 47।  "Info" (PDF)। shodhganga.inflibnet.ac.in।  Kuli। Folk Literature of the Mishing। পৃষ্ঠা 87।  "Census data" (PDF)। censusindia.gov.in। ২০১১।  Dutta, Birendranath। Mising Folk Song। পৃষ্ঠা 148।
ভারতের গণমাধ্যম

ভারতে গণমাধ্যমের প্রসার ব্যাপক ও গভীর। তবে ভারতীয় গণমাধ্যমের স্বাধীনতা ২০১৬ থেকে ফি-বৎসর কমছে। ২০২১ এ ১৭৯টি দেশের মধ্যে সংবাদমাধ্যমের স্বাধীনতারভদিক দিয়ে ভারত ১৪০তম হয়েছিল। আজকাল[১] আনন্দবাজার পত্রিকা [২] উত্তরবঙ্গ সংবাদ[৩] বর্তমান[৪] ওয়েব্যাক মেশিনে আর্কাইভকৃত ৩ জুন ২০০৮ তারিখে গণশক্তি[৫] সংবাদ প্রতিদিন[৬] ওয়েব্যাক মেশিনে আর্কাইভকৃত ১৩ মে ২০০৮ তারিখে দৈনিক স্টেটসম্যান আনন্দমেলা সন্দেশ আনন্দলোক সানন্দা দেশ সাপ্তাহিক বর্তমান খনন ভারতে টেলিভিশন চালু হয়েছিল অনেকদিন আগেই, কিন্তু তা বহুবছর ধরে কেবলমাত্র দিল্লিতেই সীমাবদ্ধ ছিল। টেলিভিশনকে তখন একটা বিলাসবস্তু বলে মনে করা হতো বলে বিতর্ক চালু ছিল সারাভারত জুড়ে যে ভারতের মতো উন্নয়নশীল দেশে টেলিভিশনের মতো একটা মাধ্যমের আদৌ প্রয়োজন আছে কি না। কেন্দ্রীয় সরকার এই বিতর্ককে মান্য করে ১৯৭৫ সালের ৯ আগস্ট টেলিভিশনকে কেবলমাত্র দিল্লির সীমাতেই আটকে রাখলেন । পূর্ব ভারতে প্রথম টেলিভিশন কেন্দ্র কলকাতাতে স্থাপনের কাজ শুরু হয় টালিগঞ্জে রাধা ফিল্ম স্টুডিওতে । ভারতের সংবাদপত্র তালিকা "Media Ownership Monitor: Who owns the media in India? | RSF"। rsf.org (ইংরেজি ভাষায়)। সংগ্রহের তারিখ ২০২২-০৯-০৮।  "Who Owns the Media in India ?"। Media Ownership Monitor (ইংরেজি ভাষায়)। সংগ্রহের তারিখ ২০২২-০৯-০৮।  "The ranking | RSF"। rsf.org (ইংরেজি ভাষায়)। সংগ্রহের তারিখ ২০২২-০৯-০৮।  Registrar of Newspapers for India(বাংলা) Registrar of Newspapers for India